RESOLUCIÓN do 27 de febreiro de 2024 pola que se modifica parcialmente a Resolución do 23 de outubro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se adxudican as axudas da Orde do 6 de xullo de 2023 pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2023 (códigos de procedemento ED481B e IN606B).
Consellería de Cultura, Educación, Formación Profesional e Universidades — III. Outras disposicións — 06/03/2024

A Orde do 6 de xullo de 2023 (DOG núm. 138, do 20 de xullo), conxunta da Consellería de Cultura, Educación, Formación Profesional e Universidades e da Consellería de Economía, Empresa e Innovación, establece as bases reguladoras e a convocatoria para o ano 2023 das axudas de apoio á etapa de formación posdoutoral nas universidades do Sistema universitario de Galicia (SUG), nos organismos públicos de investigación de Galicia e noutras entidades do Sistema de I+D+i galego, en réxime de publicidade, obxectividade e concorrencia competitiva.
Pola Resolución do 23 de outubro de 2023 (DOG núm. 205, do 27 de outubro), concedéronselles as axudas de apoio á etapa de formación posdoutoral ás entidades que contraten as persoas seleccionadas que se relacionan no anexo I da citada resolución.
O artigo 17 da orde de convocatoria establece que, no caso de que se produza algunha renuncia ou outra causa de extinción da relación laboral, a entidade beneficiaria deberá comunicala á Secretaría Xeral de Universidades ou á Axencia Galega de Innovación (segundo sexa o caso), e que se poderá adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 31 de decembro de 2023.
No mesmo artigo tamén se indica que as renuncias soamente poderán ser cubertas coas solicitudes da lista de espera do órgano instrutor en que se produzan e que a persoa substituta quedará suxeita ás mesmas condicións durante o tempo de aproveitamento da axuda.
A competencia para adxudicar unha nova axuda correspóndelle á persoa titular da Consellería de Cultura, Educación, Formación Profesional e Universidades no caso de novas incorporacións procedentes da lista de espera das universidades do SUG, de acordo co artigo 17.5 da Orde do 6 de xullo de 2023.
En consecuencia, atendendo ás renuncias recibidas na Consellería de Cultura, Educación, Formación Profesional e Universidades,
Primeiro. Aceptar as renuncias ás axudas de formación posdoutoral que se indican a seguir:
Segundo. Aceptar a renuncia á lista de espera que se indica a seguir:
Terceiro. Concederlles as axudas correspondentes ás entidades e persoas candidatas da lista de espera das universidades do SUG que se indican no anexo I.
Cuarto. Conceder as axudas de apoio á etapa de formación posdoutoral convocadas pola Orde do 6 de xullo de 2023 ás entidades que contraten as persoas seleccionadas que se relacionan no anexo I desta resolución.
Quinto. Declarar extinguida a lista de espera.
Sexto. Redistribuír o crédito destinado ao financiamento destas axudas entre as universidades beneficiarias segundo as renuncias e as novas adxudicacións.
Sétimo. A data de comezo dos contratos será o 16 de marzo de 2024, cunha duración de tres (3) anos.
Oitavo. As entidades beneficiarias deberán remitir un escrito de aceptación da axuda á Secretaría Xeral de Universidades, no prazo de dez días contados a partir do día seguinte ao da publicación desta resolución, e vincularán as persoas seleccionadas aos seus organismos mediante a formalización do correspondente contrato.
Noveno. Contra esta resolución, que esgota a vía administrativa, as persoas interesadas poderán interpoñer recurso potestativo de reposición, ante a persoa titular da Consellería de Cultura, Educación, Formación Profesional e Universidades, no prazo dun mes a partir do día seguinte ao da notificación da resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de febreiro de 2024